НАРОДНО ЧИТАЛИЩЕ „ П Р О Б У Д А -1927г.“ с. Калековец

**У С Т А В**

**ГЛАВА ПЪРВА. ОБЩИ ПОЛОЖЕНИЯ**

Чл.1 С този УСТАВ, съобразен със ЗАКОН ЗА НАРОДНИТЕ ЧИТАЛИЩА изм. ДВ. **бр.7 от 19 Януари 2018г.** се уреждат основните положения на вътрешно нормативната уредба на читалището, в зависимост от условията, при които се развива неговата народополезна дейност.

Чл.2 НЧ „П Р О Б У Д А – 1927 г.“ с. Калековец е самостоятелна, независима, самоуправляваща се обществена, културно-просветна организация на населението, изгражда се, работи и се развива на принципите на демократизма, доброволността и автономията, **насърчава равнопоставеността, недискриминацията и равните възможности за всички, включително възможностите за достъп за хора с увреждания чрез интегрирането на принципа на недискриминация.**

Чл.3 Читалището поддържа отношение на сътрудничество и координация с държавните **и общински** органи, и обществени организации, на които законите, нормативните **и стратегически** документи възлагат определени задължения към читалищната дейност **и насоки за развитие.**

Чл.4 Настоятелството е юридическо лице и се представлява от ПРЕДСЕДАТЕЛЯ и СЕКРЕТАРЯ заедно и поотделно.

Чл.5 Целите на народните читалища са да задоволяват потребностите на гражданите ,свързани със:

- развитие и обогатяване на културния живот, социал-ната и образователна дейност в населеното място , където осъществяват дейността си.

- запазване на обичаите и традициите на българския народ

- разширяване на знанията на гражданите и приобщаването им към ценностите и постиженията на науката, изкуството и културата

**- насърчи уважение към културното многообразие и културно-исторически туризъм в с. Калековец и община Марица.**

- възпитаване и утвърждаване на националното самосъзнание .

- осигуряване на достъп до информация

Чл.6 За постигане на целите по Чл.5 читалищата извършват основни дейности, като:

 - Уреждане и поддържане на библиотеки, читални , фото, фоно,-филмо, и видеотеки, както и създаване и поддържане на електронни информационни мрежи.

 - Развиване и подпомагане на любителското художествено творчество.

 **- Съхраняване и споделяне на местните исторически разкази и легенди, специфика на народното творчество и селския начин на живот.**

 **- Укрепване и запазване на териториалната и общностна идентичност и съхранение на социалните и културни традиции и обичаи, за предаването им към бъдещите поколения.**

 - Организиране на школи, кръжоци, курсове клубове, кино -,и видеопоказ, празненства, концерти, чествания и младежки дейности.

 - Събиране и разпространяване на знания за родния край.

 - Създаване и съхраняване на музейни колекции, съгласно Закона за културното наследство.

- Предоставяне на компютърни и интернет услуги.

- **Осигуряване на инвестиции за подобряване на читалищната инфраструктура и подобряване на физическата среда на читалището.**

 **- Насърчавне на доброволчеството като механизъм, с който могат да се подпомагат различни културно /обществени каузи.**

Чл.7 Читалището може да развива и допълнителна стопанска дейност, свързана с предмета на основната им дейност, в съответствие с дейсващото законодателство, като използват приходите от нея запостигане на определените им в Устава цели. Народните читалища не разпределят печалба.

Чл.8 Народните читалища нямат право да предоставят собствено или ползвано от тях имущество безвъзмездно или възмездно :

 - за хазартни игри и нощни заведения

 - за дейност на нерегистрирани по Закона за вероизповеданията , религиозни общности .

 - за постоянно ползване от политически партии и организации

 - на Председателя ,секретаря, членове на ЧН и Проверителната комисия и на членовете на техните семейства.

Чл.9 Народните читалища могат да се сдружават за постигане на своите цели, за провеждане на съвместни дейности и инициативи при условията и по реда на този закон.

Чл.10 Читалищните сдружения нямат право да управляват и да се разпореждат с имуществото на народните читалища, които са техни членове.

**ГЛАВА ВТОРА. УЧРЕДЯВАНЕ НА ЧИТАЛИЩА**

Чл.11 Читалище могат да учредят най-малко 50 дееспособни физически лица за селата и 150 – за градовете, които вземат Решение на учредително събрание.

Чл.12 Учредителното събрание приема устава на читалището и избира неговите органи. УСТАВЪТ УРЕЖДА:

* наименованието
* седалището
* целите
* източниците на финансиране
* органите на управление, техните правомощия, начина на избирането им, реда за свикването им и вземане на решения.
* начина за приемане на членове и прекратяване на членството,както и реда за определяне на членския внос.

Чл.13 Читалището придобива качеството на юридическо лице с вписването му в регистъра на юридическите лица с нестопанска цел.

Чл.14 Действията на учредителите, извършени от името на народното читалище до деня на вписването, пораждат права и задължения само за лицата, които са ги извършили. Лицата, сключили сделките, отговарят солидарно за поетите задължения.

Чл.15 Вписването на читалищата в регистъра на юридическите лица с нестопанска цел се извършва без такси по писмена молба от настоятелството, към която се прилагат:

1. протоколът от учредителното събрание;

2. уставът на читалището, подписан от учредителите;

3. нотариално заверен образец от подписа на лицето, представляващо читалището, и валидният печат на читалището.

 Чл.16 В регистъра се вписват:

1. наименованието и седалището на читалището - НАРОДНО ЧИТАЛИЩЕ „ПРОБУДА - 1927” с. Калековец и източникът на първоначалното му финансиране;

2. уставът;

3. имената на членовете на настоятелството и на проверителната комисия на читалището;

4. името и длъжността на лицето, което представлява читалището;

5. настъпилите промени по т. 1 - 4.

Чл.17 Наименованието на народното читалище трябва да не въвежда в заблуждение и да не накърнява добрите нрави. То се изписва на български език. Към наименованието се добавя годината на неговото първоначално създаване -12.12.1927 г.

Чл.18 Седалището на читалището е населеното място, където се намира неговото управление. Адресът на читалището е адресът на неговото управление.

Чл.19 Всяка промяна в обстоятелствата по чл.16 трябва да бъде заявена в 14 дневен срок от възникването и.

Чл.20 Народните читалища могат да кандидатстват за държавна и / или общинска субсидия след изтичането на едногодишен срок от вписването в регистъра по чл.21

Чл.21 Адресът на читалището е адресът на неговото управление.

Чл.22 (1) В Министерството на културата се води регистър на народните читалища и на читалищните сдружения по ред, определен с наредба на министъра на културата. Регистърът е публичен, поддържа се в електронен вид, като достъпът до него е свободен и безплатен, включително онлайн, в машинночетим формат.

(2) В регистъра по ал. 1 се вписват:

1. наименованието на читалището или читалищното сдружение;

2. седалището на читалището или читалищното сдружение и източникът на първоначалното му финансиране;

3. клоновете на читалището;

4. името на лицето, което представлява читалището или читалищното сдружение;

5. ЕИК по БУЛСТАТ;

6. настъпилите промени по т. 1 - 5.

Чл.23 В 7-дневен срок от вписване на читалището или на читалищното сдружение в регистъра на юридическите лица с нестопанска цел читалищното настоятелство или управителният орган на читалищното сдружение подава заявление за вписване по регистъра по ал. 1. Към заявлението се прилагат данните по ал. 2, уставът на читалището или читалищното сдружение, а за сдруженията - и списък с членуващите в тях читалища. В случаите, когато заявлението се подава по електронен път, се спазват изискванията на Закона за електронния документ и електронните удостоверителни услуги.

Чл.24 Министърът на културата или оправомощено от него длъжностно лице в 14-дневен срок от подаване на заявлението по ал. 3 извършва вписване и издава удостоверение за вписване в регистъра или отказва вписване. За извършено вписване в регистъра се уведомява кметът на общината по седалището на читалището или читалищното сдружение.

Чл.25 На читалищата, които не са вписани в регистъра по ал. 1, не се предоставят субсидии от държавния и общинския бюджет, както и държавно и общинско имущество за ползване.

**ГЛАВА ТРЕТА. УПРАВЛЕНИЕ**

Чл.26 Членовете на читалището са индивидуални, колективни и почетни.

Чл.27 Индивидуалните членове са български граждани,

Те биват действителни и спомагателни:

- действителните членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани.

- спомагателните членове са лица до 18 години, които участват в дейността на читалището, които нямат право да избират и да бъдат избирани, те имат право на съвещателен глас.

Чл.28 Колективните членове съдействат за осъществяване на целите на читалищата, подпомагат дейностите, поддържането и обогатяването на материалната база и имат право на един глас в общото събрание.Колективни членове могат да бъдат:

 - професионални организации

 - стопански организации

 - търговски дружества

- кооперации и сдружения

- културно-просветни и любителски клубове и творчески колективи.

Чл.29 Почетни членове могат да бъдат български и чужди граждани с изключителни заслуги за читалището.

Чл.30 Органи на читалището са Общото събрание, Настоятелството и Проверителната комисия.

Чл.31 Върховен орган на читалището е Общото събрание.

Чл.32 Общото събрание на читалището се състои от всички членове на читалището, имащи право на глас.

Чл.33 Общото събрание

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. определя основни насоки на дейността на читалището;

6. взема решение за членуване или за прекратяване на членството в читалищно сдружение;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органите на читалището;

11. взема решения за откриване на клонове на читалището след съгласуване с общината;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове.

Чл.34 Решенията на Общото събрание са задължителни за другите органи на читалището.

**Чл.36  Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.**

Чл. 36 а Поканата за събрание трябва да съдържа дневния ред, датата , часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището, и на други общодостъпни места в населеното място, общината , където е дейността на читалището, трябва да бъде залепена поканата за събранието.

Чл.37 Общото събрание е законно , ако присъстват най-малко половината от имащите право на глас членове на читалището.При липса на кворум събранието се отлага с един час.Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

Чл.38 Решенията по чл. 33, т. 1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

Чл.39 Две трети от членовете на Общото събрание на народното читалище , могат да предявят иск пред Окръжния съд по седалището на читалището за отмяна на решение на Общото събрание, ако то противоречи на Закона или Устава.

Чл.40 Искът се предявява в едномесечен срок от узнаването на решението, но не по-късно от една година от датата на вземане на решението.

Чл.41 Прокурорът може да иска от Окръжния съд по седалището на читалището да отмени решение на Общото събрание, което противоречи на Закона или Устава в едномесечен срок от узнаване на решението , но не по-късно от една година от датата на вземане на решението.

Чл.42 Изпълнителен орган на читалището е Настоятелството , което се състои от най-малко от трима членове,избрани за срок до три години.Същите да нямат роднински връзки по права и съребрена линия до четвърта степен.

Чл.43 Настоятелството :

- свиква Общото събрание

- подготвя и внася в Общото събрание проект за бюджет на читалището и утвърждава щата му.

- подготвя и внася в Общото събрание отчет за дейността на читалището.

- назначава секретаря на читалището и утвърждава длъжностната му характеристика.

Чл.44 Настоятелството взема решение с мнозинство, повече от половината на членовете си.

Чл.45 Председателят на читалището е член на Настоятелството и се избира от Общото събрание за срок до три години.

Чл.46 Председателят :

1. организира дейността на читалището съобразно закона, устава и решенията на общото събрание;

2. представлява читалището;

3. свиква и ръководи заседанията на настоятелството и председателства общото събрание;

4. отчита дейността си пред настоятелството;

5. сключва и прекратява трудовите договори със служителите съобразно бюджета на читалището и въз основа решение на настоятелството.

Чл.47 Секретарят на читалището :

-организира изпълнението на решенията на Настоятелството, включително решенията за изпълнение на бюджета.

-организира текущата основна и допълнителна дейност .

-отговаря за работата на щатния и хонурувания персонал.

-преставлява читалището заедно и поотделно с председателя.

Чл.48 Секретарят не може да е в роднински връзки с членовете на настоятелството и на проверителната комисия по права и серебрена линия до четвърта степен, както и да бъде съпруг/съпруга на председателя на читалището.

Чл.49 Проверителнната комисия се състои най малко от трима членове, избрани за срок до три години .

Чл.50 Членовете на проверителната комисия не могат да бъдат лица, които са в трудово правни отношения с читалището или са роднини на членове на настоятелството, на председателя или секретаря по права линия съпрузи, братя, сестри и роднинин по сватовство от първа степен.

Чл.51 Проверителната комисия осъществявя контрол върху дейността на Настоятелството , Председателя и Секретаря на читалището по спазване на Закона, Устава и Решенията на Общото събрание.

Чл.52 При констатирани нарушения Проверителната комисия уведомява общото събрание на читалището, а при данни за извършено престъпление – и органите на прокуратурата.

Чл.53 Не могат да бъдат избирани членове на настоятелството и на проверителната комисия , и за секретари лица, които са осъждани на лишаване от свобода за умишлени престъпления от общ характер.

Чл.54 Членовете на настоятелството, включително председателят и секретарят, декларират частните си интереси по смисъла на Закона за противодействие на корупцията и за отнемане на незаконно придобитото имущество. Декларациите се обявяват на интернет страницата на съответното читалище.

**ГЛАВА ЧЕТВЪРТА.ИМУЩЕСТВО И ФИНАНСИРАНЕ**

Чл.55 Имуществото на читалището се състои от право на собственост и от други вещни права, вземания ценни книжа , други права и задължения.

Чл.56 Читалищата набират средства от следните източници:

-членски внос

-културно-просветна информационна дейност

-субсидия от държавния и общинските бюджети

-наеми от движимо, недвижимо имущество

-дарения и завещания

-други приходи

Чл.57 Предложенията за годишната субсидия за читалищата по общини , нормативите и механизмът за нейното разпределяне се разработват от Министерството на културата ,съгласувано с областните администрации и общините.

Чл.58 С решение на Общинския съвет читалищата , могат да се финансират допълнително над определената по чл.57

Субсидия със средства от собствените приходи на Общината .

Чл.59 Гласуваната от Общинския съвет субсидия за народните читалища ,определена на основите на нормативи и по реда на чл.58 не може да се отклонява от общината за други цели.

Чл.60 Предвидените по държавния и общинския бюджет средства за читалищна дейност се разпределят

Между читалищата от комисия с участието на представител на съответната община , представител на всяко читалище от общината и се предоставят на читалищата за самостоятелно управление.

Чл.61 При недостиг на средства за ремонта и поддръжката на читалищна сграда средствата се осигуряват от общинския съвет.

Чл.62 Читалищата не могат да отчуждават недвижими вещи и да учредяват ипотека върху тях.

Чл.63 Движими вещи могат да бъдат отчуждавани, залагани, бракувани или заменени с по-доброкачествени само по решение на Настоятелството .

Чл.64 Недвижимото и движимото имущество , собственост на читалището , както и приходите от него не подлежат на принудително изпълнение, освен за вземания , произтичащи от трудови правоотношения.

Чл.65 Читалищното Настоятелство изготвя годишния отчет за приходите и разходите, който се приема от Общото събрание.

Чл.66 Отчетът за изразходваните от бюджетта средства се представя в Общината , на чиято територия се намира читалището.

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

1.Името на читалището е „Пробуда -1927г.“ с.Калековец.Читалището има кръгъл печат с разтворена книга, под нея годината на основаването на читалището, а в окржъност надпис –Народно читалище Пробуда, с.Калековец, Пловдивско.

2.Празник на читалището е 24 май.

3.Този Устав е приет на 20.11.2018г. (присъствали:...., гласували:…. За:…., Против:…, Въздържал се……)

Членове на ЧН:

1.Председател:………………………………………….

 /…………………………………………. /

2.Секретар:………………………… Проверителна комисия

 / Н.Тошева/

3……………….............................. 1…………………………………..

4……………….............................. 2…………………………………..

5………………….......................... 3…………………………………..

6………………..............................

7………………..............................

**Вътрешен акт № 1**

 **Инструкция**

 Съгласно Чл. 14, ал. 1, т. 3 от ЗАКОН ЗА НАРОДНИТЕ ЧИТАЛИЩА и Чл.33 точки 3 и 5 от Устава на НЧ „Пробуда -1927г.“ с. Калековец приет на 20.11.2018 г. се създава, гласува и приема настоящия **Вътрешен акт № 1 Инструкция**, адресиран до читалищното настоятелство, председателя, секретаря и проверителна комисия, които са пряко подчинени на Върховния орган на читалището- Общото събрание.

 За реализиране на целите и дейностите на НЧ „Пробуда -1927г.“ с. Калековец, общото събрание делигира на читалищното настоятелство - председателя, секретаря и проверителна комисия всички права свързани с вземането на решения(съгласно устава) за кандидатсвани, изготвяне, подавне и подписване на проектна документация, договори, отчети и др. документи по всички местни, регионални, национални, европейски и международни програми, мерки, фондове, местни инициативни групи, конкурси и др. с подобен характер.

 С този акт се вземат решения/потвърждения от общото събрание за кандидатстване по приключили, настоящи и бъдещи мерки на „МИГ –Община Марица“:

1. Кандидатства с проект „Съхранение, развитие и съвременно представяне и популяризиране на културното наследство и тракийска етнография в село Калековец “ чрез BG06RDNP001-19.019 МИГ – Община Марица Мярка М01 „Проучвания и инвестиции, свързани с поддържане, възстановяване и на културното и природното наследство на селата. Съхраняване, развитие и валоризиране на специфичната местна идентичност и местната култура” по Програма за развитие на селските райони 2014-2020 чрез подхода ВОДЕНО ОТ ОБЩНОСТИТЕ МЕСТНО РАЗВИТИЕ.

2.Кандидатстване с проект „#свързаникорениихора #connectingroodsandpeople “ по процедура за кандидатстване за втори прием с начален срок: 01.10.2018г. и краен срок: 01.11.2018г. в 17.00 ч. чрез BG06RDNP001-19.019 МИГ – Община Марица Мярка М01 „Проучвания и инвестиции, свързани с поддържане, възстановяване на културното и природното наследство на селата. Съхраняване, развитие и валоризиране на специфичната местна идентичност и местната култура”, финансирана по Програмата за развитие на селските райони 2014-2020, чрез подхода ВОДЕНО ОТ ОБЩНОСТИТЕ МЕСТНО РАЗВИТИЕ.

3. Кандидатстване с проект „Читалище за всички – ремонт, обзавеждане и оборудване на народно читалище „Пробуда - 1927 г.“ с. Калековец “ по процедура за кандидатстване за втори прием с краен срок: 30.11.2018г. 17.00. Максимален размер на безвъзмездната финансова помощ за конкретен проект е до 200 000 лв. по BG 06RDNP001-19.032 „МИГ –Община Марица“ - Мярка М 7.2. Инвестиции в създаването, подобряването или разширяването на всички видове малка по мащаби инфраструктура по Програма за развитие на селските райони 2014-2020 чрез подхода ВОДЕНО ОТ ОБЩНОСТИТЕ МЕСТНО РАЗВИТИЕ.

 С този акт общото събрание определя основни насоки за развитие на читалището в синхрон със стратегически цели, мерки и дейности за местно развитие, заложени в европеиски, национални и местни планове, стратегий, програми и мерки, а именно:

1. Прилагане на методите „учене чрез работа” и „учене през целия живот” за повишаване на икономическата активност и заетостта сред всички възрастови и етнически групи.

2. Осъвременяване на сградния фонд и функциите на читалището.

3. Съхраняване и споделяне на местните исторически разкази и легенди, специфика на народното творчество и селския начин на живот.

 4. Прилагане на мерки за развитие на културно-историческия туризъм, жизненост и атрактивност на нематериалните културни ценности и наследство.

5. Насърчаване и подпомагане на читалищата като средища за информация, културно изразяване, гражданско участие и неформално обучение.

 6. Повишаване на административният капацитет на читалището.

 7. Въвеждане на нови, иновативни методи, техники и технологии за предоставяне на информация и осъществяване на комуникация с хора от всички възрасти, без разлика на пол, етнос, раса, религия, социален, образователен, икономически и здравословен статус.

Този акт е приет на 20.11.2018 г. (присъствали:...., гласували:…. За:…., Против:…, Въздържал се……)

Членове на ЧН:

1.Председател:……………………………………….

 /……………………………………… /

2.Секретар:………………………… Проверителна комисия

 / Н.Тошева/

3………………................................ 1……………………………………….

4………………................................ 2……………………………………….

5…………………............................. 3………………………………………..

6………………................................

7……………….................................

 О Т Ч Е Т

за дейността на Народно читалище „ПРОБУДА-1927г.

с.Калековец,Пловдивска област,община „Марица”

 за изтеклата 2018 г.

==================================================

 Запазването на културното наследство е безценен дар за бъдещите поколения.

 Най самобитната културна институция, съхранила през годините всичко българско и непреходно е читалището.

 Повече от едно десетилетие вече сме членове на ЕС

и всички ние станахме по-уверени, по-можещи и с повече оптимизъм гледаме напред ,като всеки от нас познава и отстоява свободата си.Много млади хора станаха жители на света,обучават се в престижни университети,упражняват професиите си в различни краища на света,но има и такива, които се завръщат в родината си и се борят да я направят по-добра за живеене.

 Независимо къде се намираме,трябва да пазим идентичността си, да съхраняваме българските традиции и култура и същевременно да усвояваме новостите на времето ,в което живеем.

 Читалищата са институции,които съчетават разнообразни по своя характер дейности.

 Основна дейност на читалището е библиотечната дейност.Библиотеката на нашето село се намира в най-слънчевата и светла част на читалищната сграда.Отоплява се с климатик, което допринася за комфортна обстановка при посещението и.В Б иблиотеката има два компютъра,интернет,принтер, ксерокс.Книжното богатство на библиотеката се състои от 8616 библиотечни документа . За изминалата 2018 г.читателите на библиотеката са 86,а през 2017г. бяха 103.Намалели са с 17 читатели.Наблюдава се спад във възрастта т. е. младежи от 14 до 30 г.все по рядко посещават библиотеката.Посещенията в библиотеката са 2863 при

население 3320. Абонамента на библиотеката се състои

от един софийски вестник- последните години това е в-кТелеграф, Журнал за жената, Здравен и Кулинарен-около 400 лв.В края на всяка година обогатяваме фонда с

нови книги, стойността на които е около 500 лева.Проект за книги за отчетната годин не сме печелили.

 При посещенията в читалня се разглеждат вестници, списания ,използва се принтера, ксерокса .Наблюдава се и увеличение на броя на хората ,които идват да си изкарат информация от собствени флашки, самолетни билети,информация за здравни осигуровки и др.

 Има и потребители, които изчакват децата си от заниманията , които предоставя читалището, а именно

ДМШ- пиано и тамбура, ДЕШ-англ.език за малки и възрастни,народни танци,

 Основните разговори на потребителите са на социални и политически теми / пенсии,стачки, катастрофи,терорис-

тични актове,предстоящи събития и мероприятия/и други неща ,изпълващи ежедневието им.

 На 11 април 2018 г.в рамките на лит.салон Б.Илиев,под патронажа на кмета на община Марица г-н Димитър Иванов в малкия салон на читалището се проведе литературна среща с Пловдивски писатели С.Божков,

Павлина Николова,Цвета Михайлова,Христо Згуров,акад.

Марин Кадиев.Наши гости бяха Гергана Трендафилова-председател на общински съвет Марица,Иван Стойков-общински съветник, Йордан Цаков-кмет на селото ни,

Деян Бухчев-директор на ОУ св.св.Кирил и Методий

с.Калековец.

 27 април 2018 г.-ден на книгата прочитане на приказката „Болен ,здрав носи с децата от ДГ „Весела”.

Летен детски клуб”Слънчево лято в библиотеката”-играй, учи и се забавлявай.

 През летните месеци в библиотеката се проведоха занимания с деца от 5 до 11 години, които рисуваха, твориха, разказваха и играха в определени часове два пъти седмично.Някои от заниманията се проведоха на открито в парка.Накрая изготвиха табла, на които показаха своите умения и знания .Заниманията бяха проведени от Е.Толсузова-работник библиотека в читалището от началото на 2018 г..

 На 16.10.2018 г. проведохме среща с писатели от гр.Хисаря, в рамките на нашия литературен салон на името на нашия съгражданин Боян Илиев.Вълнуващо и много емоционално премина срещата на децата от 1 до 4 клас с Борислав Ганчев, Борко Бърборко.А след тази среща с голямо удоволствие и уважение посрещнахме творчеството на Росица Спиридонова,Евгения Хука,

Теодор Кочев,Петър Дидов,Христо Згуров.

 На 19.10.2018 г.-по случай Европейската седмица на програмирането Михаил Свирачев от НБИВ гр.Пловдив

представи робота ФИНЧ на учениците от 5 и 7 клас.

 На 22.10.2018г.-четене и драматизация на приказката на Елин Пелин „Всяко нещо има цената си”с децата от 2-ри клас.

 На 01.11.2018 г. в големия салон на читалището се проведе на общинско ниво ,послучай 30 г. община „Марица”ден на народните будители

Празнична програма с участието на самодейци от с.Калековец, с.Царацово, с.Бенковски- рецитиране на стихове, четене на разкази от Мариела Конова и Стоян Сарданов-артист.Специален гост-акад.Марин Кадиев.

 Библиотеката взема дейно участие в утвърдените вече за селото културно-масови мероприятия и участия на фестивали на самодейните колективи и школи,които по месеци са следните за отчетната година.

1.Бабин ден-21 януари

2.Трифон Зарезан-традиционен празник на виното и любовта.-14 февруари

3.Провеждане на обичая „Прескачане на огън”-хамкане-Сирни Заговезни.

4.Тържествен концерт, послучай 3-ти март- Националния празник на РБ.

5.Изложба на рисунки на ученици от 4 до 8 клас, на тема –националния празник на РБ-3март- подредена за концерта във фойаето пред големия салон на читалището.

6.Празник на самодейците -1март.

7.По случай 30 г. община Марица в с.Граф Игнатиево участие на децата от ДЮТС „Тракийци „-23.03.2018Гг.

8.НФК „Орфееви таланти”-гр.Пловдив-сребърна лира на Орфей на децата от ДЮТС „Тракийци”с.Калековец-24.03.2018г.

9.Участие на Ромския празник-8април

10.Литературна среща с пловдивски писатели-11.04.2018

11.Заснемане на видеоклип по Тянков ТВ,на ЖБХ и ДЮТС-

„Тракийци” на 18.04.2018 Г.

12.Представяне на Възстановка на Априлското възстание

В гр.Перущица с участие на танцьори от ДЮТС „Тракийци с. Калековец на видеозапис в големия салон на читалището пред цялото училище-24.04.2018 г.

13.11 май-празник на училището и църквата в селото ни-

концерт в големия салон на читалището и курбан в църквата.

14.24 май-традиционен събор на село Калековец-

15.Приключване на творческата година на колективите и школите – концерт пред населението на с.Калековец и гостите на събора ни.

16.1 юни-рисунка на бетон, послучай деня на детето

17.Лауреатско звание, първо място на ЖБХ ,златен медал на фестивалите:

18.Трети нац.фолклорен събор св.Константин-28 юли2018г

19.13 международен фолклорен фестивал в гр.Свиленград –„Песни и танци без граници”

20.Народен събор в гр.Пловдив-Лаута

21.НФФ „По шевици и терлици”-с.Царацово-сребърен медал-15.09.2018 г.

22.21 .09.2018г.-самостоятелен концерт на НЧ”Пробуда

1927 г.”с.Калековец в гр.Пловдив в парка до НБИВ,

послучай 30 г. община Марица,послучай есенния празник.

23.Литературна среща с писатели от гр.Хисаря-16.10.2018г

24.19.10.2018 г.Среща с робота ФИНЧ

25.Четене и драматизация на приказката „Разказвачът на приказки „ на Павлина Николова

26.1.11.2018 г. –празнична програма на общинско ниво.

27.Отчетно-изборно събрание-20.11.2018г.за Председател бе избран Христо Атанасов.

28.Отбелязване на Коледа със самодейците в ресторант в гр. Пловдив.

29.Коледен концерт-20.12.2018г. с участието на всички състави-Мажоретна група, ДЮТС”Тракийци”-малка група,ЖБХ,НМГ „Тримонциум”,театър от ученици, дядо Коледа и Снежанка и други в големия салон на читалището .

 Дейността на Библиотеката се следи и заслушва на Заседанията на ЧН и на отчетните събрания на читалището.

 През 2018 г. на 20.03. работна среща в НБИВ са присъствали и секретаря и библиотекаря.Както и на обучения по писане на проекти, организирни от МИГ

Марица ,в с.Маноле, с.Бенковски,с.Войводиново и др.

 Благодарим на Методичен отдел, че ни канят на работни срещи и обучения през годината.

24.01.2019 г.

с.Калековец Написал отчета:Секретар:.......

 /Н.Тошева /

 Председател:..............................

 /Хр.Атанасов/

 П Л А Н

за работата на БИБЛИОТЕКАТА при читалище „П Р О Б УДА-1927г. с.КАЛЕКОВЕЦ, област Пловдивска, община „Марица”за 2019година

==================================================

 През 2019 г. Библиотеката да устоява и запази своите сегашни функции, а именно:Сввято да пази традициите, като работи за развитие и поддържане на патриотичното чувство у

подрасващите и по-големите, което се изразява в родолюбие, любов и привързаност към Отечеството, към народа, към неговите най-добри традиции и обичаи.

 Библиотеката да продължава да се развива като актуален информационен център и заедно с книгата, младите хора да намерят и компютъра и интернет и други привлекателни и необходими за тях неща.

 Да се потърсят средства за увеличаване на броя на новонабавената литература и средства за разширяване на абонамента за 2019г.Новонабавената литература да отговаря на търсенето на читателите.Работата на библиотеката да бъде насочена към изпълнение на следните:

 І. ОСНОВНИ ЗАДАЧИ

1.Да се поддържа комфортна библиотечна среда –отоплено помещение, чисто и проветрено, добре организиран свободен достъп на читателите до всички библиотечни документи, да се следи за правилното поставяне на указателните табели и разделители , да се следи за удобно за читателите работно време , да се поддържа хранилището на библиотеката.

 Срок : постоянен

 Отг.Н.Тошева,

 Е.Толсузова

 -2-

ІІ.РАБОТА С ЧИТАТЕЛИ НАД 14 ГОДИНИ

1.През 2019г.Библиотеката да се стреми да увеличи броя на читателите над 14 години.

 Срок: постоянен

 Отг. Е.Толсузова,Н.Тошева

2.Да се обръща необходимото внимание на лица в неравностойно социално положение.

 Срок:постоянен

 Отг. Е.Толсузова,Н.Тошева

3.Да се посещава новия пенсионерски клуб, да се носят книги на читателите, които трудно ходят и не могат да изкачат стълбите до библиотеката. Срок :постоянен

 Отг. Е.Толсузова,Н.Тошева

4.Да се закупи художествена литература,съобразена с търсенето на читателите и отказите през изминалата година.

 Срок:2019г.

 Отг.ЧН и РК

5.Да се прегледат, дизенфекцират , подберат и заведат в инвентарната книга дарените от читатели и жители на селото ни книги, от личните им библиотеки,като тези които не отговарят на стандартите се предадат на вторични суровини за рециклиране.

 Срок : 2019 г.

 Отг.Е.Толсузова, Н.Тошева

ІІІ.РАБОТА С ЧИТАТЕЛИ ПОД 14 ГОДИНИ

1.При работа с читатели под 14 години да се ръководим от следните основни цели на възпитанието:

 а/ изграждане на личности родолюбци

 б/приобщаване към общочовешки ценности

 в/подготовка за пълноценен живот в демократично гражданско общество.

 Срок:постоянен

 Отг. Е.Толсузова,Н.Тошева

2.Библиотеката да продължава да насочва своята работа за увеличаване броя на читателите под 14 години.

 Срок: постоянен

 Отг.Е.Толсузова,Н.Тошева

3.Послучай ограмотяването на първокласниците да се организира и проведе „Празник на буквите.”

 Срок:м.март 2019г.

 Отг.кл.ръководители Е.Толсузова, Н.Тошева

4.С децата от началния курс да се организира ден на приказката.

Да се прочетат и обсъдят книги по избор на преподавателите.

 Срок: 2019г.

 Отг.Преподавателите Е. Толсузова,Н.Тошева

5.Тържествено приключване на учебната година с децата от ДМШ пиано, солфеж, тамбура, и ДЕШ-англ.език.Раздаване на свидетелства за степен на обучение в школата.Концерт пред родителите.

 Срок:м.юни

 Отг.М.Карачанска и Н.Тошева

ІV. СПРАВОЧНО-БИБЛИОГРАФСКА И ИНФОРМАЦИОННА РАБОТА

1.През цялата 2019г. да се обръща особено голямо внимание на справочно-библиографската и информационната дейност на Биб-

лиотеката . Да се закупят нови справочници, речници и енциклопедии, необходими на учениците и студентите.

 Срок: постоянен

 Отг.ЧН Е.Толсузова, Н.Тошева

2.По желание на преподавателите да се изнасят уроци по ББЗ, като предварително се уговарят с преподавателите .

 Срок:постоянен

 Отг.Е.Толсузова,Н.Тошева и

 Преподавателите

3.Да се регистрират редовно устните справки, като се отбелязват източниците на информация, които се използват.

 Срок :постоянен

 Отг.Е.Толсузова,Н.Тошева

V. КУЛТУРНО-МАСОВА РАБОТА

1.Да се поддържат постоянни и временни витрини за актуалните и бележити дати и годишнини на писатели, художници ,музикан-

ти и културни дейци през 2019г.

 Срок:постоянен

 Отг.Е.Толсузова,Н.Тошева

2.Да се подреди витрина, изложба от и за произведенията на Народните будители.Да се поканят артисти, писатели и дейци на всички изкуства на концерт , спектакъл в чест деня на будителя.

 Срок:до 1ноември 2019 г.

 Отг.Е.Толсузова, Н.Тошева

 3.Да се изнесе беседа пред учениците от основното училище за народните будители по желание на преподавателите.Да се запознаят децата с имената на народните будители, първите учители в селото ни ,читалищни дейци и др.

 Срок: до 1ноември 2019г.

 Отг.Е.Толсузова,Н.Тошева и учителите

4.За поддържане на най-добрите традиции и обичаи да се прове-

дат следните културно-масови мероприятия:

 а/ Бабин ден –във връзка с организирането и провеждането му, да се издирят и подготвят ритуали, пресъздаване на обичаи, битови сценки, които да бъдат представени на самото тържество.

 Срок:21.01.2019 г.

 Отг. Н.Тошева

 б/Трифон Зарезан – 14 февруари 2018г.

 Срок:14.02.2019 г.

 Отг.ЧН и Н.Тошева

 в/Сирни Заговезни- ритуално прескачане на огън за здраве.

 Срок:02.03.2019 г.

 Отг.ЧН и Н.Тошева

 г/В чест на националния празник на РБ – 3 МАРТ да подготвя кратко слово за историческото събитие , което да представя пред населението, на тържествения концерт, провеждащ се в големия салон на читалището.

 Срок: 3 март

 Отг.Н.Тошева иЧН

 д/ Отпразнуване на деня на самодееца със фолклорните състави .

 Срок:1март

 Отг.ЧН и Н.Тошева

 е/Зетьова вечер –по традиция –последната събота на м.март 2019г.

 Срок: март

 Отг.Н.Тошева и ЧН

 ж/ Самодейните колективи и школи да вземат участие на празника на община „Марица” на Благовещение.

 Срок:25 март2019г.

 17.09.2019 г.

 Отг. Н.Тошева и Ръководителите на колективите

 з/През 2019 г.колективите на читалището в с.Калековец да вземат участие в някои инициативи на Пловдив-Европейска столица на културата.

 Срок: 2019 г.

 Отг.Н.Тошева

 и/На 24 март ДЮТС „Тракийци” ще вземе участие в гр.Пловдив на фестивала „Орфееви таланти”

 Срок:24 март 2019 г.

 Отг.Н.Тошева и Й.Костов

 й/През м.април 2019г. - среща с творци на изкуството-литературата с ученици и възрастни читатели в големия салон на читалището. Срок: април 2019 г.

 Отг.Н.Тошева,Е.Толсузова

 к/Отпразнуване на ромския празник -8 април.

 Срок:08.04.2018г.

 Отг.Н.Тошева, ЧН, и Кмета

 л/ Да подготвим кратко историческо слово за братята Кирил и Методий, послучай 24 май- събора на селото ни.

 Срок: 24 май 2019г.

 Отг .Н.Тошева,Е.Толсузова

 м/Послучай големия християнски празник КОЛЕДА да издиря подходящи стихове и коледни песни и материали за самия празник, да подготвя подходящ сценарий за концерт.

 Срок:24 декември2018г

 Отг.Н.Тошева

 и/Да организирам самодейците и да потърся спонсори ,заедно с ЧН за изява на други сцени, главно през лятото като:

фестивалите в гр.В.Търново, Копривщица, Хасковски минерални бани, София,Приморско, Царево,Дорково,Костандово Димитров-

град,Китен ,Хисаря, Калофер и извън пределите на Родината.

 Срок:летните месеци

 Отг.ЧН, Ръководителите на съставите,Н.Тошева

VІ. КОМПЛЕКТУВАНЕ И ОРГАНИЗИРАНЕ НА БИБЛИОТЕЧ-

НИЯ ФОНД.

 1.Да се поддържа винаги актуален фонд, като за целта през

2019 г. се набавят по възможност повече библиотечни документи и се отчислят изхабените.

 Срок:2019г.

 Отг. Е.Толсузова,Н.Тошева и ЧН

 2.До края на годината да се раздадат над 3000 библиотечни документи и периодични издания.

 Срок:2019г.

 Отг .Е.ТолсузоваН.Тошева

 3.Да изготвя проект за набавяне на нови книги .

 Срок: 2019 г.

 Отг.Е.Толсузова,Н.Тошева

 5.Работата на библиотеката да бъде следена и заслушвана на заседанията на ЧН и Отчетното събрание на Читалището.

 Срок: постоянен

 Отг.Е.Толсузова,Н.Тошева и ЧН

24.01.2019г.

с.Калековец

 Изготвил плана :Секретар:…………….

 /Н.Тошева /

 Председател на ЧН :…………………......

 / Христо Атанасов /

**Списъчен състав на Читалищното настоятелство и Проверителната комисия**

|  |  |
| --- | --- |
| **Ч и т а л и щ н о т о** **Н а с т о я т е л с т в о**  | **П р о в е р и т е л н а** **К о м и с и я**  |
| **№** |  | **№** |  |
| **1.** | **Йорданка Хаджийска** | **1.** | **Йордан Цаков** |
| **2.** | **Николинка Тошева** | **2.** | **Йорданка Змиярова** |
| **3.** | **Желязка Василева** | **3.** | **Весела Костадинова** |
| **4.** | **Илияна Илиева** | **4.** |  |
| **5.** | **Христо Атанасов** | **5.** |  |
| **6.** | **Тодорка Личева** | **6.** |  |
| **7.** | **Найме Чаушева** | **7.** |  |